Ahogy fentebb írtuk, az állampapírok kamatjövedelme mentes a kamatadótól és a szochot-ól, tehát ha itt takarítasz meg, megtakarítod ezeket az adókat. A befektetési alapok közül adómentesek maradtak az ingatlanalapokból származó kamatjövedelmek. Adómentesség szerezhető a Tartós Befektetési Számlán (TBSZ) tartott értékpapírok árfolyamnyereségére. Szintén adómentessé tehetők az egyszeri díjas és a rendszeres díjas életbiztosítások és nyugdíjbiztosítások. Mentesülhet az adófizetés alól a nyugdíj előtakarékossági számlán (NYESZ) vagy önkéntes nyugdíjpénztárban (ÖNYP) tartott megtakarításra kapott hozam.